Chin Peng

Chin Peng (traditsioonilises hiina kirjas 陳平, lihtsustatud hiina kirjas 陈平, pinyin'is Chén Píng, sünninimi Ong Boon Hua; 21. oktoober 1924 Sitiawan, Dindings, Väinaasundused (tänapäeval Peraki osariik) – 16. september 2013 Bangkok, Tai) oli hiina rahvusest Malaia Föderatsiooni kommunistlik poliitik ja partisanijuht.

Chin Peng oli pärit hiina immigrantide perekonnast. Ta isa oli jalgrattapoe omanik. 1941. aastal astus ta Malaia Kommunistlikku Parteisse. Jaapani okupatsiooni ajal osales ta Malaia Jaapani-vastane Rahvaarmee koosseisus Jaapani-vastases võitluses.Chin Peng obituary. The Guardian, 22. september 2013. Vaadatud 28. veebruaril 2025

1948. aasta juunis alustas Malaia Kommunistlik Partei Chin Pengi juhtimisel relvastatud võitlust Briti võimude vastu. Pärast Malaia Föderatsiooni iseseisvumist 1957. aastal võitles Chin Peng Malaia võimude vastu kuni 1960. aastani, mil ta põgenes Tai lõunaosasse.Chris Maume:Chin Peng: Guerrilla who fought British rule in Malaysia. Independent, 17. september 2013. Vaadatud 28. veebruaril 2025

1968. aasta juulis alustasid kommunistid Chin Pengi juhtimise all teist korda relvastatud võitlust Malaisia valitsuse vastu. 1974. aastal teatas Hiina Rahvavabariigi valitsusjuht Zhou Enlai, et Malaia Kommunistlik Partei on Malaisia siseasi. Samuti ei suutnud ülestõusnud kuigi edukalt malai rahvusest elanikkonda enda poole võita. Ülestõus lõppes 1989. aasta detsembris Hat Yai rahulepinguga.Gregor Benton:Malaysia's "Second Emergency" (1968–89). International Viewpoint, 13. juuni 2018. Vaadatud 28. veebruaril 2025

Seejärel elas Chin Peng eksiilis Tai pealinnas Bangkokis. Ta taotles 2005. ja 2008. aastal luba Malaisiasse tagasi pöörduda, kuid seda talle ei võimaldatud.

 Viited 

Kategooria:Malaisia poliitikud
Kategooria:Kommunistid
Kategooria:Sündinud 1924
Kategooria:Surnud 2013